CELEX: 62012TN0222
Language: hu
Date: 2012-05-24 00:00:00
Title: T-222/12. sz. ügy: 2012. május 24-én benyújtott kereset — National Trust for Scotland kontra OHIM — Comhairle na Eilean Siar (ST KILDA)

28.7.2012   
            
            
               HU
            
            
               Az Európai Unió Hivatalos Lapja
            
            
               C 227/24
            
         2012. május 24-én benyújtott kereset — National Trust for Scotland kontra OHIM — Comhairle na Eilean Siar (ST KILDA)
   (T-222/12. sz. ügy)
   2012/C 227/41
   A keresetlevél nyelve: angol
   
      Felek
   
   
      Felperes: National Trust for Scotland (Edinburgh, Egyesült Királyság) (képviselő: J. MacKenzie, Solicitor)
   
      Alperes: Belső Piaci Harmonizációs Hivatal (védjegyek és formatervezési minták) (OHIM)
   
      A másik fél a fellebbezési tanács előtti eljárásban: Comhairle na Eilean Siar (Isle of Lewis, Egyesült Királyság)
   
      Kereseti kérelmek
   
   A felperes azt kéri, hogy a Törvényszék:
   
               —
            
            
               teljes egészében helyezze hatályon kívül a Belső Piaci Harmonizációs Hivatal (védjegyek és formatervezési minták) (OHIM) negyedik fellebbezési tanácsának az R 310/2011-4. sz. ügyben 2012. március 26-án hozott határozatát, és a védjegybejelentési kérelmet utasítsák el;
            
         
               —
            
            
               az OHIM-ot és a jelen eljárásba esetlegesen beavatkozó feleket kötelezze saját költségeik, valamint a felperes jelen eljárással és a fellebbezési tanács előtti eljárással kapcsolatban felmerült költségeinek viselésére.
            
         
      Jogalapok és fontosabb érvek
   
   
      A közösségi védjegy bejelentője: a fellebbezési tanács előtti eljárásban részt vevő fél.
   
      Az érintett közösségi védjegy: a 9., 16., 35., 39., 41. és 43. osztályba tartozó árukra és szolgáltatásokra vonatkozó ST KILDA szóvédjegy — 8 283 871. sz. közösségi védjegybejelentés
   
      A felszólalási eljárásban hivatkozott védjegy vagy megjelölés jogosultja: a felperes
   
      A felszólalás alapja (hivatkozott védjegy vagy megjelölés): a 207/2009 tanácsi rendelet 8. cikke (4) bekezdésében meghatározott okok, konkrétan egy, az Egyesült Királyságban oltalom alatt álló, lajstromozatlan védjegy, valamint a 207/2009 tanácsi rendelet 40. cikke szerinti harmadik felek észrevételei
   
      A felszólalási osztály határozata: a felszólalási osztály a felszólalást elutasította.
   
      A fellebbezési tanács határozata: a fellebbezési tanács a fellebbezést elutasította.
   
      Jogalapok:
   
   
               —
            
            
               a 207/2009 tanácsi rendelet 7. cikke (1) bekezdése b) és c) pontjának megsértése;
            
         
               —
            
            
               a 207/2009 tanácsi rendelet 8. cikke (4) bekezdésének megsértése.